|  |  |  |  |  |
| --- | --- | --- | --- | --- |
| Številka: 35009-2/2019-2550-164 | |  | | |
| Ljubljana, 30. 8. 2023 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA:** Opredelitev do predloga najustreznejše variante **daljnovoda 2 × 110 kV Murska Sobota–Mačkovci, od SM 16 do SM 21 – predlog za obravnavo** | | | | | |
| 1. Predlog sklepa vlade: | | | | | |
| Na podlagi tretjega odstavka 298. člena Zakona o urejanju prostora (Uradni list RS, št. 199/21 in [18/23](http://www.uradni-list.si/1/objava.jsp?sop=2023-01-0348) – ZDU-1O) v zvezi s prvim odstavkom 89. člena Zakona o urejanju prostora (Uradni list RS, št. [61/17](http://www.uradni-list.si/1/objava.jsp?sop=2017-01-2915), 199/21 – ZUreP-3 in [20/22](http://www.uradni-list.si/1/objava.jsp?sop=2022-01-0380) – odl. US) je Vlada Republike Slovenije na …….. seji dne ………. pod točko …….. sprejela naslednji  SKLEP:  Vlada Republike Slovenije se strinja s predlogom, da je varianta 3 najustreznejša varianta daljnovoda 2 × 110 kV Murska Sobota–Mačkovci, od SM 16 do SM 21.  Barbara Kolenko Helbl  GENERALNA SEKRETARKA  Prejmejo:   * Ministrstvo za naravne vire in prostor, Direktorat za prostor in graditev ([gp.mnvp@gov.si](mailto:gp.mnvp@gov.si)); * Ministrstvo za okolje, podnebje in energijo, Direktorat za energijo ([gp.mope@gov.si](mailto:gp.mope@gov.si)); * Mestna občina Murska Sobota, Kardoševa 2, 9000 Murska Sobota, [mestna.obcina@murska-sobota.si](mailto:mestna.obcina@murska-sobota.si); * Občina Puconci, Puconci 80, 9201 Puconci, [obcina.puconci@puconci.si](mailto:obcina.puconci@puconci.si); * Elektro Maribor d. d., Vetrinjska ulica 2, 2000 Maribor, [info@elektro-maribor.si](mailto:info@elektro-maribor.si).   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | |
| **2. Predlog za obravnavo predloga zakona po nujnem ali skrajšanem postopku v Državnem zboru z obrazložitvijo razlogov:** | | | | | |
|  | | | | | |
| **3.a Osebe, odgovorne za strokovno pripravo in usklajenost gradiva:** | | | | | |
| * Uroš BREŽAN, minister, * Lenka KAVČIČ, državna sekretarka, * Georgi BANGIEV, generalni direktor Direktorata za prostor in graditev, * Ana VIDMAR, vodja Sektorja za državno prostorsko načrtovanje, * Angelca KUNŠIČ, Višja svetovalka I. | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | |
|  | | | | | |
| **4. Predstavniki vlade, ki bodo sodelovali pri delu Državnega zbora RS:** | | | | | |
|  | | | | | |
| 5. Kratek povzetek gradiva: | | | | | |
| Vlada RS se je seznanila z gradivom Študija variant s predlogom, da je varianta 3 najustreznejša varianta daljnovoda 2 × 110 kV Murska Sobota–Mačkovci, od SM 16 do SM 21 (ZEU d. o. o., Murska Sobota, št. naloge DPN 19/19, avgust 2021, dopolnitev februar 2023, dopolnitev maj 2023, dopolnitev julij 2023), iz katerega izhaja, da se v nadaljevanju postopka za predlagano varianto 3 izdela podrobnejše idejne rešitve in dodatne strokovne podlage, ki bodo omogočale izdelavo predloga državnega prostorskega načrta. | | | | | |
| 6. Presoja posledic za: | | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE | |
| b) | usklajenost slovenskega pravnega reda s pravnim redom Evropske unije | | | NE | |
| c) | administrativne posledice | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | NE | |
| d) | okolje, vključno s prostorskimi in varstvenimi vidiki | | | NE | |
| e) | socialno področje | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE | |
| 7.a Predstavitev ocene finančnih posledic nad 40.000 EUR: | | | | | |
| 7.b Predstavitev ocene finančnih posledic pod 40.000 EUR: | | | | | |
| Sprejem Sklepa nima finančnih posledic. | | | | | |
| **8. Predstavitev sodelovanja z združenji občin:** | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | |
| **9. Predstavitev sodelovanja javnosti:** | | | | | |
| Gradivo je bilo predhodno objavljeno na spletni strani predlagatelja: | | | NE | | |
| Razlogi za neobjavo:   * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. * S sprejemom tega sklepa se Vlada RS strinja s predlogom najustreznejše variante. Na podlagi tega sklepa bo v nadaljnjem postopku izdelan predlog državnega prostorskega načrta. | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | | |
|  | | | | | |
| **11. Gradivo je uvrščeno v delovni program vlade:** | | | NE | | |
| Uroš BREŽAN  MINISTER | | | | | |

**Priloge:**

Jedro gradiva 1: Informacija o študiji variant in postopku priprave državnega prostorskega načrta za daljnovod 2 × 110 kV Murska Sobota–Mačkovci, od SM 16 do SM 21.

**JEDRO** **GRADIVA 1:**

**O B R A Z L O Ž I T E V**

**SKLEPA VLADE REPUBLIKE SLOVENIJE**

INFORMACIJA

O ŠTUDIJI VARIANT IN POSTOPKU PRIPRAVE DRŽAVNEGA PROSTORSKEGA NAČRTA ZA DALJNOVOD 2 × 110 kV MURSKA SOBOTA–MAČKOVCI, OD SM 16 DO SM 21

1. PODLAGA ZA PRIPRAVO DRŽAVNEGA PROSTORSKEGA NAČRTA

Priprava državnega prostorskega načrta za daljnovod 2 × 110 kV Murska Sobota–Mačkovci, od SM 16 do SM 21 (v nadaljnjem besedilu: DPN) predstavlja del daljnovoda 2 × 110 kV med RTP Murska Sobota in RTP Mačkovci, ki je bil zgrajen v letu 2017 kot dvosistemski daljnovod s 6 vodniki in eno zaščitno vrvjo – samonosilnim optičnim kablom. Za daljnovod je bila sprejeta Uredba o državnem lokacijskem načrtu za daljnovod 2 x 110 kV Murska Sobota–Mačkovci (Uradni list RS, št. 51/09 in 52/11; v nadaljnjem besedilu: Uredba o DLN). Zaradi odločitve Upravnega sodišča Republike Slovenije je treba izvesti spremembo dela trase daljnovoda med stojnima mestoma SM 16 in SM 21.

1. CILJ PROSTORSKE UREDITVE

Cilj načrtovane prostorske ureditve je določiti nov potek trase daljnovoda na odseku od SM 16 do SM 21 in s tem zagotoviti izvedljivost daljnovoda v vsej njegovi dolžini, od RTP Murska Sobota do RTP Mačkovci.

Z novo traso daljnovoda na odseku med SM 16 in SM 21 bo zagotovljen predpisan odmik daljnovoda od obstoječega objekta Puconci 251 na zemljišču s parc. št. 1099/3, k. o. 77 Puconci, ki je trenutno v manjšem delu v varovalnem pasu daljnovoda, zgrajenega na podlagi Uredbe o DLN.

Kot del pomembne energetske zanke Goričkega vpliva na izboljšanje zanesljivosti in kakovosti elektroenergetske oskrbe regije in ima obenem izrazit vpliv na železniški promet na mednarodni železniški progi Pragersko–Hodoš. Na njej bi v primeru nedelovanja predmetnega daljnovoda morali izrazito omejiti moč električnega napajanja na železniškem odseku Murska Sobota–Hodoš.

1. PREDMET IN UREDITVENO OBMOČJE DRŽAVNEGA PROSTORSKEGA NAČRTA

Predmet DPN je umestitev dela 110 kV daljnovoda Murska Sobota–Mačkovci od SM 16 do SM 21. Poleg rušitve nosilnih stebrov SM 19 in SM 20 in gradnje 2 novih napenjalnih stebrov se predvidi tudi delna vgradnja nove daljnovodne opreme (vodniki, zaščitna vrv OPGW, izolacija in obešalna oprema) v napenjalnih poljih med SM 18 – SM 19A – SM 19B – SM 21, izvedba spajanj OPGW kabla, preveritev obstoječih stebrov SM 18 in SM 21 zaradi spremembe kota in po potrebi izvedba ojačitve obstoječe konstrukcije. Predvidene višine novih zateznih stebrov od terena do konic stebra so približno od 30 do 35 m.

Območje DPN je določeno z obsegom prostorskih ureditev, ki so predmet DPN, in se nahaja na območju Mestne občine Murska Sobota in Občine Puconci.

1. DOSEDANJI POSTOPEK PRIPRAVE državnega prostorskega načrta

Priprava DPN se je začela v skladu z Zakonom o urejanju prostora (Uradni list RS, št. 61/17, 199/21 – ZUreP-3 in [20/22](http://www.uradni-list.si/1/objava.jsp?sop=2022-01-0380) – odl. US; v nadaljnjem besedilu: ZUreP-2) in se v skladu s tretjim odstavkom 298. člena Zakona o urejanju prostora (Uradni list RS, št. 199/21 in [18/23](http://www.uradni-list.si/1/objava.jsp?sop=2023-01-0348) – ZDU-1O; v nadaljnjem besedilu: ZUreP-3) konča po določbah ZUreP-2.

Postopek priprave DPN se je začel na podlagi pobude tedanjega Direktorata za energijo pri Ministrstvu za infrastrukturo, št. 360-129/2019/12 00931292, z dne 17. 10. 2019, in elaborata Pobuda za pripravo državnega prostorskega načrtovanja za umestitev dela daljnovoda 2 × 110 kV Murska Sobota–Mačkovci od SM 16 do SM 21 (ZEU družba za načrtovanje in inženiring d. o. o., Murska Sobota, št. DPN 19/19, oktober 2019).

Na podlagi osmega odstavka 84. člena ZUreP-2 je novembra 2019 generalna direktorica tedanjega Direktorata za prostor, graditev in stanovanja pri Ministrstvu za okolje in prostor z javnim naznanilom obvestila javnost o objavi pobude. Pripravljavec DPN, to je tedanji Direktorat za prostor, graditev in stanovanja pri Ministrstvu za okolje in prostor, je od novembra 2019 do februarja 2020 v skladu s 84. členom ZUreP-2 pridobil smernice pristojnih nosilcev urejanja prostora ter odločbo tedanjega Direktorata za okolje pri Ministrstvu za okolje in prostor, št. 35409-318/2019/18, z dne 20. 3. 2020, da je treba izvesti postopek celovite presoje vplivov na okolje, ni pa treba izvesti Presoje sprejemljivosti na varovana območja narave.

Sklep o izvedbi državnega prostorskega načrtovanja za daljnovod 2 × 110 kV Murska Sobota–Mačkovci, od SM 16 do SM 21 (št. 35000-2/2020/3, z dne 4. 6. 2020), pripravljen na podlagi utemeljene in dokumentirane pobude Ministrstva za infrastrukturo in analize smernic (ZEU družba za načrtovanje in inženiring d. o. o., Murska Sobota, št. DPN 19/19, marec 2020), je sprejela Vlada RS. Sklep je bil objavljen na spletni strani tedanjega Ministrstva za okolje in prostor.

Na podlagi analize smernic ter drugih strokovnih podlag je ZEU družba za načrtovanje in inženiring d. o. o., Murska Sobota avgusta 2021 izdelala študijo variant s predlogom najustreznejše variante (št. naloge DPN 19/19; v nadaljnjem besedilu: ŠV). ŠV je bila dopolnjena februarja 2023, maja 2023 in julija 2023.

Na podlagi šestega odstavka 87. člena in prvega odstavka 88. člena ZUreP-2 sta generalni direktor tedanjega Direktorata za prostor, graditev in stanovanja pri Ministrstvu za okolje in prostor ter generalni direktor tedanjega Direktorata za energijo pri Ministrstvu za infrastrukturo, z javnim naznanilom obvestila javnost o javni razgrnitvi ŠV, okoljskega poročila in strokovnih podlag. Javna razgrnitev je trajala od 11. 10. 2021 do 12. 11. 2021 na sedežu pripravljavca DPN (tedanji Direktorat za prostor, graditev in stanovanja pri Ministrstvu za okolje in prostor), ter v prostorih Mestne občine Murska Sobota in Občine Puconci. V času javne razgrnitve je pripravljavec dne 9. 11. 2021 v veliki sejni dvorani Mestne občine Murska Sobota in v sejni sobi Občine Puconci Izvedel javni predstavitvi ŠV, okoljskega poročila in strokovnih podlag.

V okviru javne razgrnitve je imela javnost pravico do vpogleda v javno razgrnjene dokumente in dajanja pripomb in predlogov na razgrnjeno gradivo. Pripombe in predlogi so se lahko podajali na javni obravnavi in pisno do 12. 11. 2021 po navadni pošti ali na elektronski naslov tedanjega Ministrstva za okolje in prostor.

V času javne razgrnitve so nevladne organizacije, predstavniki zainteresirane in strokovne javnosti ter občina podali svoje pripombe in predloge, občini pa še svoje mnenje k ŠV. V skladu s prvim odstavkom 88. člena ZUreP-2 sta tedanji Ministrstvo za okolje in prostor ter Ministrstvo za infrastrukturo preučili pripombe in predloge javnosti ter 24. 2. 2022 do njih zavzeli stališče, tedanje Ministrstvo za okolje in prostor pa je stališča poslalo občinama, da z njimi seznani javnost in jih objavilo na spletnem portalu GOV.SI.

V času od začetka javne razgrnitve do decembra 2021 je potekalo pridobivanje prvih mnenj nosilcev urejanja prostora. Nosilci urejanja prostora so se v mnenju opredelili do najustreznejše variante 3 in dali mnenje, da je okoljsko poročilo ustrezno. V drugi polovici leta 2022 je bil izveden ekstenzivni terenski arheološki pregled in v register nepremične kulturne dediščine vpisano novo arheološko najdišče. Rezultati terenskega pregleda so bili vključeni v dopolnjeno okoljsko poročilo in dopolnjeno študijo variant s predlogom najustreznejše variante. Na dopolnjeno gradivo so varstveni nosilci urejanja prostora od aprila 2023 do julija 2023 podali dopolnjeno prvo mnenje, da je predlog variante 3 sprejemljiv.

1. NADALJEVANJE POSTOPKA PRIPRAVE DRŽAVNEGA PROSTORSKEGA NAČRTA

Po opredelitvi Vlade Republike Slovenije do predloga najustreznejše variante bo investitor (Elektro Maribor, d. d., Maribor) izvedel javna naročila za pridobitev izdelovalcev podrobnejših strokovnih podlag, dopolnitev okoljskega poročila in predloga DPN za daljnovod na odseku med SM 16 in SM 21. Izvedena bo javna objava predloga DPN in izdelanih gradiv. Sledila bo pridobitev drugih mnenj nosilcev urejanja prostora in mnenja o sprejemljivosti plana na okolje.

Postopek priprave DPN se zaključi z izdajo uredbe o DPN.